open-index/open-wikipedia-markdown huggingface dataset:
אבנר איתי

**אבנר איתי** (נולד ב-1934) הוא מנצח מקהלות ישראלי, מהמובילים בפיתוח שירת המקהלה האמנותית בישראל.

## חייו
איתי נולד בקיבוץ כפר גלעדי. כילד, למד לנגן באבוב ובאקורדיון. בהמשך למד אבוב אצל אליהו טורנר, האבובן הראשי בתזמורת הפילהרמונית הישראלית. את דרכו המוזיקלית המקצועית החל כאבובן בתזמורת צה"ל ואחר כך כאבובן ראשי בתזמורת הקאמרית הישראלית. למד קומפוזיציה אצל פאול בן חיים ויחזקאל בראון. ולמד בפריז בהתמחויות: אבוב, חלילית, מוזיקה של הבארוק שירה וניצוח מקהלות אצל פיליפ קאיאר , ובלונדון. עם יסוד האנסמבל הקאמרי הישראלי הצטרף אליו כנגן אבוב.

אבנר איתי ניצח על מקהלת האיחוד החל מ-1962, במשך כ-35 שנה. בשנת 1969 ייסד את המקהלה הקאמרית שליד האקדמיה למוסיקה ולמחול בירושלים ובאמצע שנות ה-70 ייסד את מקהלת "זמרי קאמרן". 13 שנים שימש כמנצח וכמנהל המוזיקלי של המקהלה. בשנת 1987 היה בין מייסדי בית הספר לשירת מקהלה. בתחילת שנות ה-90 ניסה, ללא  הצלחה, להחיות את מקהלת רינת, שנוסדה בשנות ה-50 על ידי גארי ברתיני ועמדה בפני פירוק. בשנת 1997 הקים את אנסמבל זמרי קולגיום וניצח עליה עד לשנת 2011. משנת 2012 מנהל אבנר איתי הרכב קאמרי קולי-אינסטרומנטלי בשם **בארוקאמרי**.

בשנת 2000 הוענק לאיתי פרס שר המדע התרבות והספורט ע"ש פרנק פלג לשנת תש"ס, על פעילות אמנותית ברמה גבוהה רבת שנים. 

איתי לימד ניצוח מקהלה באקדמיות למוזיקה בתל אביב ובירושלים, ורבים מתלמידיו מנצחים כיום בישראל ובחו"ל. לימד וריכז את מגמת ניצוח המקהלה בבית הספר למוזיקה ע"ש בוכמן-מהטה שבאוניברסיטת תל אביב.

בשנים האחרונות עוסק אבנר איתי גם בעיבוד אמנותי של שירים ישראלים.

בשנת 2024 הוענק לו תואר דוקטור לשם כבוד מהאוניברסיטה הפתוחה על תרומתו לפיתוח המוזיקה האמנותתית בישראל בכלל, ועל פיתוח שירת המקהלה האמנותית בפרט.

## קישורים חיצוניים

* אבנר איתי באתר Milken Archive of Jewish Music
* 
* 
* 
* 
* 
* 
* 
* 
* סרטו של איתן טל 'מקהלה' על אבנר איתי ומקהלת האיחוד

## הערות שוליים

קטגוריה:מנצחי מקהלות ישראלים
קטגוריה:מנצחים ישראלים
קטגוריה:מורים למוזיקה בישראל
קטגוריה:נגני תזמורת צה"ל
קטגוריה:סגל אוניברסיטת תל אביב: מוזיקה
קטגוריה:כפר גלעדי: אישים
קטגוריה:זוכי פרס אריק איינשטיין: מוזיקה אמנותית
קטגוריה:מקבלי תואר דוקטור לשם כבוד מהאוניברסיטה הפתוחה
קטגוריה:ישראלים שנולדו ב-1934
טוד גולדן

**טוד גולדן** (באנגלית: **Todd Golden**; נולד ב-7 ביולי 1985 בפיניקס, אריזונה) הוא כדורסלן ישראלי-אמריקאי ששיחק בעמדות הרכז והקלע בקבוצת מכבי חיפה מליגת העל הישראלית. גובהו 1.88 מטר.

גולדן החל את קריירת המכללות שלו במדי מכללת סנט מארי, עימה שיחק במשך ארבע שנים ועזר למועדון להעפיל לעבר שמינית גמר אליפות המכללות בעונתו האחרונה במכללה. לאחר שבאותו עונה רשם את הממוצעים הטובים שלו במכללה: 7 נקודות, 2.6 אסיסטים, 2 ריבאונדים ב-26 דקות למשחק.

ב-6 באוגוסט 2008 חתם במדיה של קבוצת הכדורסל הישראלית מכבי חיפה, ועזר לקבוצתו להעפיל לגמר גביע המדינה, אך קבוצתו הפסידה במעמד זה להפועל חולון.

בשנת 2010 הוא עזב את הקבוצה וחזר לארצות הברית. הוא סיים קורס מאמנים ועובד כמאמן בקבוצות המכללות.

בשנת 2025 זכה יחד עם קבוצת הכדורסל של אוניברסיטת פלורידה באליפות המכללות בכדורסל.

## קישורים חיצוניים

* פרופיל באתר ONE
* נתונים מאתר הליגה
* נתונים על קריירה כמאמן

קטגוריה:אמריקאים ילידי אריזונה
קטגוריה:פיניקס: אישים
קטגוריה:כדורסלנים ישראלים
קטגוריה:כדורסלני מכבי חיפה
קטגוריה:כדורסלנים יהודים אמריקאים
קטגוריה:כדורסלנים אמריקאים
קטגוריה:פיניקס: כדורסלנים
קטגוריה:כדורסלני מכללת סנט מרי בקליפורניה
קטגוריה:ישראלים שנולדו ב-1985
קטגוריה:אמריקאים שנולדו ב-1985
משה בידרמן

רבי **משה בידרמן** (נולד בתקל"ז - י"ג בטבת ה'תרי"א, 1776 - 18 בדצמבר 1850) היה האדמו"ר השני בשושלת אדמו"רי חסידות לעלוב, עמד בראשה משנת ה'תקע"ד ועד לפטירתו בשנת ה'תרי"א.

## קורות חייו
נולד לרבי דוד בידרמן מלעלוב. בזיווג שני נישא לרבקה רחל, בתו של "היהודי הקדוש", הרב יעקב יצחק מפשיסחה. לאחר פטירת אביו בשנת ה'תקע"ד מילא את מקומו כאדמו"ר מלעלוב.  היה תלמידו של ר' ישעיה גץ מפשדבורז', משנת תר"ג ועד תר"י כיהן כרב בעיירה פשדבורז' ואז התחיל במסעו לארץ ישראל.

רבי משה שאף כל ימיו לעלות לארץ ישראל, בסוף ימיו החליט סופית לעלות ונפרד מכל גדולי החסידות בפולין, רבי משה הגיע לארץ בשנת ה'תרי"א, יחד עם חלק גדול ממשפחתו. ספינתו הגיעה לעכו, ותחילה נסע לבקר בצפת ובטבריה, בצפת הוצעה לו רבנות העיר על ידי הרב שמואל הלר, אך הוא סירב ונסע לירושלים כשבכוונתו להגיע לכותל המערבי ולהתפלל לקירוב הגאולה.

מיד כשהגיע לירושלים חלה, בימיו האחרונים ביקש מבניו שישאוהו על מטתו לכותל המערבי, אך הערבים שגרו שם רגמו אותם באבנים ונבצר ממנו להתפלל שם. לאחר זמן קצר נפטר, שבעים וארבע יום בלבד אחרי שהגיע לארץ. ונקבר בבית הקברות בהר הזיתים ליד קבר זכריה.

בשנת 1960 בתקופת שלטון ירדן חפרה משלחת ארכאולוגית את סביבותיו של קבר זכריה והסירה את כל הקברים.

תלמידו הידוע היה רבי שלמה מראדומסק, אשר ליווה אותו במסעו בין העיירות לאסוף כספים לקראת נסיעתו לארץ ישראל, ולפני עלייתו לאנייה ביקשו לברכו בברכת כהנים.

## צאצאיו
(רשימה חלקית)
* בנו רבי שלמה יחיאל חתנו של רבי יוסף מטורטשין, בן החוזה מלובלין
** בנו רבי דוד יוסף בידרמן מלעלוב–שיליץ, חתנו של רבי אלעזר הופשטיין מקוז'ניץ
* בנו רבי יצחק דוד, (נפטר ג' תשרי ה'תרמ"ז, בירושלים) חסיד של אחיו רבי אלעזר מנדל, ואבי המשפחות הירושלמיות מינצברג וברנשטיין
* בנו רבי אלעזר מנחם מנדל מילא את מקומו בירושלים
* בתו מלכה ליבא אשת הרב אפרים פישל חעלמנער, משטקטשין
* בתו אסתר גולדה אשת רבי יצחק מנחם מוואלברום, ממלא מקומו בפולין

## קישורים חיצוניים
* 

## הערות שוליים

קטגוריה:אדמו"רים
קטגוריה:רבנים פולנים
קטגוריה:אנשי עליות קדומות לארץ ישראל
קטגוריה:אדמו"רים ארץ-ישראלים
משה
קטגוריה:יהודים הקבורים בהר הזיתים: חלקת הספרדים
קטגוריה:עולים לארץ ישראל בשנים 1800–1881
קטגוריה:ילידי 1776
קטגוריה:נפטרים ב-1850
ז'וליין פובר

**ז'וליין פובר** (בצרפתית: **Julien Faubert**; נולד ב-1 באוגוסט 1983) הוא כדורגלן עבר צרפתי ששיחק בעמדת הקשר.

## קריירת מועדונים
יליד העיר לה האבר, פובר התקדם במחלקות הנוער של המועדון קאן משנת 1998, והחל את הקריירה שלו כמגן ימני. בעקבות מהירותו הגבוהה ויכולת ההגבהות שלו, הוסב לעמדת הקשר הימני. הוא ערך את הופעת הבכורה שלו בקבוצה הבוגרים של קאן בעונת 2001-2000, בגיל 18. הוא במהרה רכש לעצמו מקום של קבע בהרכב הקבוצה, ולבסוף משך את עיניהן של מועדוני ליגת העל הצרפתית. ז'ירונדן דה בורדו החתימה אותו בשנת 2004, והוא שיחק בקבוצה במהלך 96 משחקים, וגם היה שותף למשחקיה במסגרת ליגת האלופות.

ב-23 ביוני 2007, העיתון הצרפתי ל'אקיפ דיווח שפאובר על סף חתימה על סך 6.5 מיליון אירו במועדון הסקוטי גלאזגו ריינג'רס. למרות כל זאת, ב-1 ביולי, הוא הוחתם לבסוף על ידי וסטהאם יונייטד תמורת 6.1 מיליון לירות שטרלינג. הוא סבל מקרע בגיד אכילס אחרי משחק קדם העונה ב-17 ביולי, נגד המועדון הצ'כי סיגמה אולמוץ, כאשר הצפי לחזרתו לכשירות נמדד לכחצי שנה. הוא ערך את הופעת הבכורה הרשמית שלו במועדון הלונדוני בתור מחליף בשלהי המשחק הביתי נגד פולהאם ב-12 בינואר 2008. עונתו הראשונה באנגליה לוותה בפציעות מתמשכות, והוא שיחק בסך הכל ב-8 משחקים בכל המסגרות עבור וסטהאם יונייטד.

פובר קיבל אישור לנהל משא ומתן עם ריאל מדריד ב-30 בינואר 2009, כאשר המעבר שלו לספרד בוצע יום אחד בלבד לאחר מכן, לאחר שחתם על חוזה השאלה עד סוף עונת 2008-2009, תמורת סכום של 1.5 מיליון פאונד עם אופציה לרכישתו על ידי ריאל בתום החוזה. פובר שיחק את משחקו הראשון עבור המועדון הספרדי ב-7 בפברואר 2009, בניצחון 1-0 נגד ראסינג סנטנדר. לבסוף ריאל מדריד החליטה שלא לרכוש אותו, והוא חזר לווסטהאם.

ב-27 ביוני 2012 חתם לשלוש שנים באלאזיספור הטורקית לשלוש שנים. לאחר חצי עונה בטורקיה חתם בבורדו הצרפתית ובמדיה שיחק עד תום עונת . ב-17 בינואר 2017 חתם באינטר טורקו הפינית.

בינואר 2018 חתם בבורנאו מליגת העל האינדונזית.

## קריירה בינלאומית
פובר ערך את הופעת הבכורה עבור נבחרת צרפת ב-16 באוגוסט 2006, במשחק נגד בוסניה והרצגובינה. הוא לבש את החולצה מספר 10, והפך לשחקן הראשון שמשחק תחת מספר זה מאז פרישתו של זינדין זידאן. הוא חתם את הופעת הבכורה שלו בזכות שער ניצחון שכבש בדקה האחרונה של המשחק, וחתם על תוצאת המשחק 2-1 עבור נבחרתו.

מאחר שפובר ערך רק הופעה אחת בנבחרת שהיא לא במסגרת רשמית, על פי חוקי פיפ"א הוא רשאי לייצג נבחרת אחרת. באוקטובר  ערך את הופעת הבכורה שלו בנבחרת מרטיניק בתיקו 1-1 נגד  במסגרת מוקדמות גביע האיים הקריבים בו גם כבש את שער הבכורה שלו בנבחרת.

## קישורים חיצוניים

* דף השחקן באתר התאחדות הכדורגל הצרפתית

קטגוריה:כדורגלנים מרטיניקים
קטגוריה:מגני כדורגל צרפתים
קטגוריה:כדורגלנים צרפתים
קטגוריה:מגני כדורגל מרטיניקים
קטגוריה:קשרי כדורגל צרפתים
קטגוריה:קשרי כדורגל מרטיניקים
קטגוריה:כדורגלני קאן
קטגוריה:כדורגלני בורדו
קטגוריה:כדורגלני וסטהאם יונייטד
קטגוריה:כדורגלני ריאל מדריד
קטגוריה:כדורגלני אלאזיספור
קטגוריה:כדורגלני קילמרנוק
קטגוריה:כדורגלני נבחרת צרפת
קטגוריה:צרפתים ממוצא מרטיניקי
קטגוריה:מתאסלמים צרפתים
קטגוריה:כדורגלני נבחרת מרטיניק
קטגוריה:מרטיניקים שנולדו ב-1983
קטגוריה:צרפתים שנולדו ב-1983
רחוב בן-עמי (עכו)

שמאל|ממוזער|250px|מדרחוב בן-עמי סמוך ליום העצמאות 2009
שמאל|ממוזער|250px|מבט מתל עכו לכיוון מערב: רחוב בן-עמי וצומת תל עכו. ליד הצומת אזור התעשייה הזעירה
**רחוב בן-עמי** הוא הרחוב הראשי של העיר עכו. אורכו כ-2.8 ק"מ מדרום-מזרח לצפון-מערב. הרחוב נמתח מ"צומת עכו מזרח" עם כביש 4, חוצה את מסילת הרכבת מחיפה לנהריה ואת כביש 8510 (רחוב דוד רמז, בעבר כביש 4) ב"צומת תל עכו", ומוביל עד לחוף הים. 

בחלקו המזרחי חוצץ רחוב בן-עמי בין תל עכו מדרום לבין חורשת נפוליאון מצפון, וחולף מצפון לבית הקברות הנוצרי בעיר. בחלקו המערבי שוכנים לאורכו "גן הזיכרון", גן שהוקם בתחילת שנות ה-50 ביוזמת ועל ידי מנחם רענן, מי ששימש שנים כגנן הראשי של עיריית עכו, ובו האנדרטה לזכר כובשי עכו, ומשטרת עכו הניצבת ליד חוף הים. בקטע קצר מהרחוב, בין רחוב יהושפט ממזרח לרחוב גיבורי סיני ממערב, רוצף רחוב בן-עמי בצורת מדרחוב, אך למעשה מתאפשרת בו תנועת רכב ממונע. קיימות תוכניות נוספות להמשך פיתוחו של הרחוב עד לטיילת הים, תוך "יצירת מתחמים מגוונים" לאורכו והצבת ריהוט ייחודי.

הרחוב קרוי על שמו של בן עמי פכטר, מפקד גדוד 21 של חטיבת כרמלי במלחמת העצמאות, שפעל באזור הגליל המערבי.

בעשור הראשון של המאה ה־21 הוחל בעבודות לצורך חפירת מעבר תת-קרקעי מתחת לפסי הרכבת ברחוב. העבודות הוקפאו לתקופה ארוכה כעבור זמן לא רב עקב מציאת קברים והתנגדות גופים חרדים להמשך העבודות, והושלמו רק ב־2012, לאחר השגת פשרה. בעקבות הפשרה שהושגה גובה המעבר התת-קרקעי הוא 2.2 מטר, דבר ההופך אותו מתאים לתנועת כלי רכב פרטיים בלבד, ומחייב אוטובוסים ומשאיות שיעדם או מוצאם ממזרח לבצע עיקוף של כ־2.5 ק"מ.

## ראו גם
* מעורבות אתרא קדישא בהקמת מחלף הרכבת בעכו

## קישורים חיצוניים

## הערות שוליים

קטגוריה:עכו: תחבורה
קטגוריה:מבנים ואתרים המנציחים את חללי מערכות ישראל
בן עמי
מחוז גושן

**מחוז גושן** (באנגלית: **Goshen County**) הוא מחוז של מדינת ויומינג שבארצות הברית. נכון לשנת 2013 התגוררו במחוז 13,612 תושבים. בירת המחוז היא העיר טורינגטון.

המחוז הוקם בשנת 1911.

## גאוגרפיה
שטחו של מחוז גושן 5,781 קמ"ר מהם 5,764 קמ"ר הם שטחי יבשה, ו-18 קמ"ר (0.31%) הם שטחי מים. מחוז ניובררה גובל במחוז גושן מצפון, מחוז פאלטה גובל בו ממערב, מחוז לאראמי גובלים בו מדרום, מחוז באנר שבמדינת נברסקה גובל בו מדרום מזרח, והמחוזות סקוטס בלאף וסיוקס שבמדינת נברסקה גובלים בו ממזרח.

## היסטוריה
קודם להגעת המתיישבים האירופאים לאזור, נהגו השבטים האינדיאנים המקומיים להתגורר בעמק (בו גידלו תבואות), ולצוד בהרים שמשני צדדיו.

בשנת 1834 הוקמה בשטח המחוז מצודת לארמי (כיום אתר היסטורי), בשל המיקום האסטרטגי במפגש הנהרות לארמי ונורת' פלאטה.

במקום בו נמצאת כיום העיר טורינגטון עבר נתיב אורגון - הדרך שהובילה מטקסס לעבר אורגון וקליפורניה. קבוצת המהגרים המערביים העיקרית הראשונה שעברה באזור זה - עברה בשנת 1843. המהגרים חנו לצד נהר הפלאטה בשטח בו ממוקם כיום המחוז.

במשך השנים שלאחר מכן כ-350,000 מהגרים עברו דרך נתיב אורגון - מרביתם דרך המחוז.

בשנת 1889 נבנה סניף דואר במחוז. שם האתר בו נבנה הסניף, טורינגטון, ניתן לו על ידי המתיישב באתר - על שם עיר הולדתו במדינת קונטיקט. בשנת 2000 קיבלה טורינגטון, בירת המחוז, מעמד של עיר.

## כלכלה
כלכלת המחוז מתבססת על החקלאות. המבנה הטופוגרפי של המחוז - עמק המוקף הרים, מגן על שדות החקלאים המצויים בעמק מפני סופות החורף. במחוז מגדלים בקר (מחוז גושן, ובו כ-200,000 ראשי בקר, מהווה המחוז המוביל בגידול בקר במדינת ויומינג). כמו כן מגדלים במחוז תפוחי אדמה, שעועית, תירס, חיטה ואלפלפה.

## אוכלוסין
נכון לשנת 2000 מתגוררים במחוז 12,538 תושבים. צפיפות האוכלוסין הממוצעת היא 2 נפשות לקמ"ר.
38.2% מתושבי המחוז הם ממוצא גרמני, 10.4% ממוצא אנגלי, ו-8.0% ממוצא אירי.

## קישורים חיצוניים

* 
* אתר האתרים ההיסטוריים הלאומי - מחוז גושן

גושן
ורהפטיג

**ורהפטיג** הוא שם משפחה ממקור אשכנזי שפירושו הוא אמיתי.

קטגוריה:שמות משפחה אשכנזיים
בלננסש

**בלננסש** (בפורטוגזית: **Clube de Futebol Os Belenenses**) היא קבוצת כדורגל פורטוגלית שמשכנה ברובע בלן של העיר ליסבון.

## היסטוריה
בלננסש, במשותף עם בואבישטה, היא הקבוצה היחידה מלבד שלוש הקבוצות הגדולות בפורטוגל (בנפיקה ליסבון, פורטו וספורטינג ליסבון) שזכתה באליפות והייתה הראשונה לעשות זאת כאשר זכתה באליפות ליגת העל הפורטוגזית בעונת 1945/1946.

בנוסף זכתה בלננסש בשלושה גביעי פורטוגל בעונות 1941/1942, 1959/1960 ו-1988/1989.

בעונת 1961/1962 שיחקה בלננסש בגביע אופ"א (גביע ערי הירידים) ובכך הפכה לקבוצה הפורטוגזית הראשונה שמשחקת במפעל. הופעתה בעונה זו הסתכמה בהדחה בסיבוב הראשון על ידי היברניאן הסקוטית. במסגרת גביע אופ"א שיחקה בלננסש נגד קבוצת הפאר הספרדית ברצלונה 7 משחקים. באחרון שבהם ניצחה בלננסש 0–1 באצטדיונה הביתי.

ב-1 ביולי 1999, המועדון הקימה את בלננסש סאד (Sociedade Anónima Desportiva - חברת ספורט מוגבלת ציבורית). בשנת , 51% מהמניות של המועדון נמכרו לאיש עסקים פרטי, עקב משבר כלכלי שפקד את הקבוצה. אחד התנאים בעסקה היה, כי בלננסש תוכל לשמור על זכות ווטו לרכוש את המניות בחזרה בעתיד. בשנת , פסק בית המשפט כי לסעיף זה אין משמעות, דבר אשר יצר מתח רב בין שני הצדדים.

בעונת 2015/2016 בליגה האירופית העפילה לשלב המוקדמות השלישי בו ניצחה את גטבורג 2 - 1 בשלב הפלייאוף התמודדה מול ריינדורף אלטאך אותה ניצחה 1 - 0 בשלב הבתים התמודדה מול פ.צ. בזל, פיורנטינה, ולך פוזנן וסיימה במקום הרביעי.

ב-30 ביוני 2018 המועדונים התנתקו אחד מהשני, בלננסש סאד תפסה את מקומה של בלננסש בליגת העל הפורטוגזית, והאחרונה הורדה לליגה השנייה של מחוז ליסבון.

נכון לעונת 2024/25 משחקת הקבוצה בליגה הפורטוגלית השלישית.

## תארים
***[[ליגת העל הפורטוגזית|הליגה הפורטוגלית]]**: 1
** **אלופה:** 1945/46
***[[הגביע הפורטוגזי]]: 3**
** **מחזיקת הגביע:** 1941/42, 1959/60, 1988/89
** **סגנית:** 1939/40, 1940/41, 1947/48, 1985/86, 2006/07
***[[גביע פורטוגל|אליפות פורטוגל לשעבר]]** (בין 1921–1922 ו- 1937–1938): 3
** **זוכה:** 1926/27, 1928/29, 1932/33

## שחקנים מפורסמים

* ז'ורז'ה טיישיירה
* וילסון אדוארדו
* ז'ורז'ה ז'זוש
* ליטו וידיגל
* ז'וזה מוריניו

## מאמנים מפורסמים

* אלחנדרו סקופלי
* הלניו הררה
* מריניו פרס
* ולדיסלב בוגיצ'ביץ'
* אוגושטו אינאסיו
* ז'ורז'ה ז'זוש
* ליטו וידיגל
* ריקרדו סה פינטו
* חוליו ולאסקס

## קישורים חיצוניים

* 

*
קטגוריה:קבוצות כדורגל פורטוגזיות
קטגוריה:ליסבון: מועדוני כדורגל
קטגוריה:קבוצות כדורגל שהוקמו ב-1919
חאן אל-עומדאן

**חאן אל-עומדאן** (בערבית: **خان العمدان**, תעתיק מדויק: **ח'אן אלעֻמדאן**; מילולית: "חאן העמודים") שוכן בצמוד לנמל עכו בעכו העתיקה, והוא החאן הגדול והשמור בישראל.

## היסטוריה
החאן הוקם ב-1784, בתקופת שלטונו של אחמד אל-ג'זאר, במקום בו שכן בעבר בית המכס של ממלכת ירושלים הצלבנית. תכנונו של החאן מיוחס באופן אישי לאל-ג'זאר, כמו בנייני ציבור נוספים שהקים. החאן כולל חצר גדולה מוקפת בשתי קומות של אכסדרות, ובהן 40 עמודים, והם שהקנו לחאן את שמו. העמודים נבנו מאבני גרניט שהובאו מקיסריה ומעתלית וכן ממבנים שהקימו הצלבנים בעכו עצמה ונהרסו לשם כך. מעבר לאכסדרות מקורות שתי קומות המבנה בתקרות בצורת קמרון חבית. במרכזה של החצר הוקמה בריכת שיש שהוזנה במים באמצעות אמת עכו.

קרבתו של החאן לנמל עכו הפכה אותו למרכז מסחר חשוב. הפעילות המסחרית נעשתה בקומת הקרקע, ובקומה השנייה פעל בית הארחה. במהלך המאה ה-19, כאשר נמל עכו איבד מחשיבותו לטובת נמל חיפה, ירד גם מעמדו של חאן אל עומדאן, והקומה התחתונה שימשה למחסנים. ב-1868 שימש החאן את מייסד הדת הבהאית בהאא אללה, שקיבל בו את אורחיו. בהמשך פעל בו בית ספר בהאי.

ב-1900 נבנה מגדל שעון מעל לכניסה הראשית אל המבנה הנמצאת בצידו הצפוני. מגדל השעון בחאן, כמו גם מגדלי שעון נוספים ברחבי ארץ ישראל, הוקם לציון 25 שנים לשלטונו של הסולטאן עבדול חמיד השני. המגדל כולל 5 קומות עשויות כורכר ובכל ארבעת צדדיו שעון, שמעליהם סהר וכוכב. בשנת 2001 הוחלפו השעונים בשעונים חדשים, שכל אחד מהם שונה: באחד ספרות רגילות, בשני ספרות לטיניות, בשלישי ספרות ערביות וברביעי אותיות עבריות. מגדל השעון מופיע על בול של דואר ישראל משנת 1961 בערך של 0.25 ל"י וכן על בול משנת 2004 בערך של 1.30 ש"ח.

כיום אין בחאן כל פעילות, למעט מופעים שנערכים בו במסגרת פסטיבל עכו, אך הוא מהווה את אחד האתרים המועדפים על תיירים בעיר. במהלך השנים ננקטו בו מהלכי שימור בסיסיים, אך ההזנחה ניכרת בקירותיו המתפוררים והמעוטרים בכתובות גרפיטי, ובעשבים השוטים הצומחים בו פרא. בכוונת החברה לפיתוח עכו העתיקה להסב אותו ואת חאן א-שונה הסמוך למלון בוטיק, והוא נמכר לשם כך ב-2008 ליזמים אנגלים. בשנת 1991 שימש החאן אתר צילומים לסרט הקולנוע "לא בלי בתי", וצולמו בו הסצנות של בית הספר בטהראן.

בשנת 2018 זכו האחים נקש במכרז להקמת מלון בשטח החאן.


Chanel.jpg|מבט לכיוון מגדל השעון בצידו הצפוני של המבנה; משמאל נראית בריכת השיש
Acre (Akko) - Han El Umdan clock tower.jpg|מגדל השעון
Acre air 3.jpg|העיר עכו מהאוויר, מבנה החאן מתחת למרכז התמונה, ינואר 2022


## קישורים חיצוניים

* 
* השירות הבולאי - מגדל השעון בעכו, ח'אן אל - עומדאן
* אודות החאן באתר Arch.net
* החאן באתר eye on Israel
* אודות החאן באתר TrekEarth
* החאן באתר החברה לפיתוח עכו העתיקה

## הערות שוליים

קטגוריה:עכו: מבנים
קטגוריה:אחמד אל-ג'זאר
אל-עומדאן
קטגוריה:ישראל: מגדלי שעון
קטגוריה:האימפריה העות'מאנית: מבנים
קטגוריה:עכו: מבנים לשימור
קטגוריה:עכו העתיקה
סדרן תוכניות

במדעי המחשב, **סדרן תוכניות** או **זַמְנָן** (Scheduler) הוא כלי מרכזי במערכות התומכות בריבוי משימות ובמערכות זמן אמת. במערכות מחשב מודרניות, יש בדרך כלל יותר תהליכים שמופעלים בו זמנית מאשר מעבדים במחשב. סדרן התוכניות היא תוכנית שאחראית על חלוקת זמן המעבד בין התהליכים השונים.

## עיתוי התזמון
סדרן התוכניות אינו יכול סתם כך באמצע ריצת תהליך להפסיק אותו ולהעביר לתהליך אחר, משום שאם תהליך רץ אזי סדרן התוכניות עצמו לא רץ. הדרך הרגילה בה סדרן התוכניות משעה תהליך אחד ומריץ אחר הוא על ידי קביעה לשעון המערכת לתת פסיקה לאחר זמן קצוב שתהליך רץ, ואז השליטה חוזרת אל סדרן התוכניות. כמו כן סדרן התוכניות מחליט את מי להריץ כעת במקרה שתהליך התפצל לשניים, סיים את פעולתו, הכניס את עצמו למצב המתנה על ידי קריאת מערכת או במקרה שחלה פסיקת חומרה בעקבות קלט.

## מדיניות התזמון
סדרן התוכניות בוחר את התהליך שיקבל את זכות השימוש במעבד לפי אלגוריתם תזמון שמקיים מדיניות תזמון. למדיניות התזמון של סדרן התוכניות יש שתי מטרות עיקריות:
* שימוש יעיל במעבדים הפיזיים – החלפת הקשר בין תהליכים או תהליכונים היא פעולה יקרה ויש להשתמש בה בצורה נבונה.
* זמן תגובה נמוך – על מערכות מחשב (ובמיוחד מערכות זמן אמת) לספק זמן תגובה נמוך לתוכניות. כך לדוגמה, בעת הקלדה על המקלדת או הזזת העכבר – המשתמש האנושי מצפה לתגובה מידית על המסך.

מטרות נוספות עומדות בפני סדרן התוכניות:
* הבטחת זמן תגובה לאירועים מסוימים – במערכות זמן אמת, על המערכת להבטיח זמן תגובה מינימלי לאירועים מסוימים.
* הוגנות – חלוקת משאבים הוגנת בין התהליכים השונים.
* זמן המתנה קצר לתהליכים הממתינים למעבד.

המטרות השונות יכולות להתנגש זו בזו: הצורך בזמן תגובה נמוך עלול לגרום לפסיקות רבות שגוררות החלפות הקשר ופוגעות בניצול המקסימלי של המעבד.

## אלגוריתמי תזמון

קיימים אלגוריתמים שונים לתזמון הבאים להשיג מטרות שונות בהתאם לדרישות המערכת. דוגמאות לאלגוריתמי תזמון:
* נכנס ראשון יוצא ראשון (FIFO) – אלגוריתם תזמון פשוט שבו התהליך לביצוע נכנס לתור.
* תזמון מבוסס עדיפות – לדוגמה אלגוריתם EDF או Earliest deadline first הוא אלגוריתם דינמי המשמש במערכות זמן אמת. כאשר מתקבלת בקשה לביצוע משימה היא מוכנסת לתור בהתאם לזמן שבו היא צריכה להסתיים.
* תזמון מבוסס על המשימה הקצרה ביותר – האלגוריתם יבחר לבצע כל פעם את המשימה שהערכת זמן הביצוע שלה היא הקצרה ביותר.
* תזמון ראונד-רובין – הסדרן קובע יחידות זמן קבועות המוקצות למשימות. אם משימה הושלמה ביחידת הזמן שהוקצתה לה היא מסתיימת, אחרת היא מקבלת הקצאה זמן נוספת לאחר שיתר המשימות המחכות יתבצעו.

## קישורים חיצוניים

* Operating Systems: Three Easy Pieces by Remzi H. Arpaci-Dusseau and Andrea C. Arpaci-Dusseau. Arpaci-Dusseau Books, 2014. Relevant chapters:  Scheduling: Introduction Multi-level Feedback Queue Proportional-share Scheduling Multiprocessor Scheduling
* Brief discussion of Job Scheduling algorithms
* Understanding the Linux Kernel: Chapter 10 Process Scheduling
* Kerneltrap: Linux kernel scheduler articles
* AIX CPU monitoring and tuning
* Josh Aas' introduction to the Linux 2.6.8.1 CPU scheduler implementation
* Peter Brucker, Sigrid Knust. Complexity results for scheduling problems 
* TORSCHE Scheduling Toolbox for Matlab is a toolbox of scheduling and graph algorithms.
* A survey on cellular networks packet scheduling
* Large-scale cluster management at Google with Borg


## הערות שוליים

קטגוריה:תהליכים (מדעי המחשב)
בן סטרונג

**בן סטרונג** (אנגלית: **Ben Strong**; נולד ב-18 בספטמבר 1986) הוא כדורסלן עבר אמריקאי ממוצא אינדיאני, אשר שיחק באופן פעיל בין השנים 2008–2016 בעמדת הסנטר ומתנשא לגובה של 2.11 מטרים.

## ביוגרפיה
סטרונג אשר נולד וגדל במיאמי, פלורידה, החל לשחק כדורסל בקבוצות כדורסל מקומיות וכן לאחר מכן בקבוצת בית ספרו. לאחר סיום לימודיו בתיכוניים הצטרף אל מדיה של מכללת גילפורד מליגת הדיוויז'ן השלישית של ה-NCAA. בעונתו הרביעית והאחרונה במכללה, נבחר לשחקן העונה בליגה, לאחר שסיים את העונה כמלך הסלים (26 נקודות), מלך הריבאונדים (11 כדורים חוזרים) וכמלך החסימות (2.2 חסימות).

לאחר ארבע שנים במדי המכללה, סטרונג נבחן אצל קבוצת הכדורסל מכבי חיפה במחנה האימונים שקיימה במיאמי, והרשים את מאמן הקבוצה, אבי אשכנזי והוחתם לשתי עונות. סטרונג הוביל את הקבוצה למשחקי ההצלבה ואף לגמר גביע המדינה, אך הפסיד עם קבוצתו להפועל חולון.

משחק השיא של בן סטרונג היה במסגרת המחזור הרביעי בעונת  בניצחון 65–72 על הפועל חולון. בן סטרונג קלע 18 נקודות והוריד 8 כדורים חוזרים.

## קישורים חיצוניים

* 

## הערות שוליים

קטגוריה:אמריקאים ילידי פלורידה
קטגוריה:מיאמי: אישים
קטגוריה:כדורסלנים אמריקאים
קטגוריה:כדורסלני מכבי חיפה
קטגוריה:אמריקאים ממוצא אינדיאני
קטגוריה:כדורסלני וסטצ'סטר ניקס
קטגוריה:כדורסלני דלאוור בלו קואוטס
קטגוריה:פלורידה: כדורסלנים
קטגוריה:כדורסלני איווה וולבס
קטגוריה:כדורסלני מכללת גילפורד
קטגוריה:אמריקאים שנולדו ב-1986
ג'וש גומז

**ג'ושוע גומז** (באנגלית: **Joshua Gomes**; נולד ב-10 בדצמבר 1983 באינדיאנפוליס, אינדיאנה) הוא כדורסלן אמריקאי שהתאזרח בכף ורדה ומשחק בעמדות הרכז והקלעי בקבוצת מכבי באר יעקב בליגה הלאומית בכדורסל בישראל, ובנבחרת כף ורדה. גובהו 1.90 מטר.

גומז הוא בוגר אוניברסיטת מזרח אילינוי, עימה שיחק שלוש שנים כשבשנתו השלישית הוא קולע 16.8 נקודות (47% מטווח השלוש ו-91% מקו העונשין) ומוריד 3.6 ריבאונדים בממוצע למשחק.

את הקריירה הבוגרת שלו התחיל גומז בליגת העל הפולנית, בקבוצת קוזקלין, במדיה קלע כ-10 נקודות בממוצע למשחק וחתם במועדון לשנה נוספת, אולם שוחרר מהקבוצה בתחילת עונת .

לאחר שחרורו מקוזקלין חתם גומז במועדון הישראלי בית"ר בנימינה מהליגה הלאומית אותה הוביל להישארות בליגה, כשהוא מעמיד ממוצעים של 29.7 נקודות, 5.7 ריבאונדים, 2.6 אסיסטים ו-2.7 חטיפות בכ-40.3 דקות משחק (נבע מריבוי ההארכות של קבוצתו). משחק השיא שלו בעונה זו היה מול אליצור מכבי נתניה נגדה קלע 35 נקודות, הוריד 11 ריבאונדים, מסר 5 אסיסטים וחטף 5 פעמים ב-50 דקות משחק (לא ירד מהמגרש במשך כל דקות המשחק) והוביל את קבוצתו לניצחון 92-97 לאחר שתי הארכות.

ביולי 2008 חתם גומז בעירוני רמת גן מליגת העל במדיה הציג יכולת מאכזבת עם 8.5 נקודות ו-2.4 ריבאונדים בכ-19.5 דקות בממוצע למשחק. משחק השיא שלו בעונה זו היה מול מכבי חיפה נגדה קלע 27 נקודות, הוריד 4 ריבאונדים וחטף 2 פעמים ב-26 דקות משחק.

בעונת 2009/2010 הצטרף גומז לקבוצת אוורה (Évreux) מצרפת. בעונת 2010/2011 חזר לישראל ומשחק כיום במכבי באר יעקב מהליגה הלאומית בכדורסל.

## קישורים חיצוניים

* דף השחקן באתר הליגה הלאומית בכדורסל

## הערות שוליים

קטגוריה:אמריקאים ילידי אינדיאנה
קטגוריה:אינדיאנפוליס: אישים
קטגוריה:כדורסלנים מכף ורדה
קטגוריה:כדורסלני מכבי עירוני רמת גן
קטגוריה:כדורסלני מכבי באר יעקב
קטגוריה:כדורסלני בית"ר בנימינה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:בוגרי אוניברסיטת מזרח אילינוי
קטגוריה:אמריקאים שנולדו ב-1983
קטגוריה:אישים מכף ורדה שנולדו ב-1983
דקת דומייה

[שמאל|ממוזער|250px|דקת דומייה במשחק [כדורגל]]
**דקת דומייה** היא אמצעי ביטוי לאבל או לצער, בדומה להנפת דגל בחצי התורן. במהלך דקת הדומייה על הנוכחים לשמור על השקט.

ראשית המנהג היא בשנת 1919, אז אפשרה דקת הדומייה להחליף את רגעי התפילה המקובלים עד אז באות שיספק גם את האתאיסטים והלא-מאמינים.

משכה של דקת דומייה הוא כדקה, אם כי נהוגים גם זמנים אחרים, דוגמת דקת הדומייה בבוקר יום הזיכרון לחללי מערכות ישראל אשר מלווה בצפירת זיכרון ומשכה שתי דקות. במשך דקת הדומייה נהוג שכלל הנוכחים עומדים, מרכינים את ראשם ומסירים את כובעיהם, למעט חיילים. קצינים ונגדים מצדיעים.

בדקות דומייה לאומיות נהוג לעצור הרמטית את התנועה בכבישים ובכלי התחבורה השונים. בכלי רכב שאין אפשרות לעמוד בהם, כדוגמת רכב פרטי, נהוג לצאת מהרכב ולעמוד דום לצידו.

דקת דומייה מלווה לעיתים באמצעי כבוד אחרים: צפירת זיכרון, הפרחת יונים, צלצול פעמונים וענידת סרטים שחורים.

בשנים האחרונות, בעיקר בישראל ובבריטניה, ובעיקר באירועי ספורט, הוחלפה דקת הדומייה במחיאות כפיים.

יש הנוהגים להתפלל במהלך דקות דומייה. בישראל מבוטא מנהג זה על ידי אמירת פרקי תהילים לעילוי נשמה במהלך דקות הדומיה של יום השואה ושל יום הזיכרון לחללי מערכות ישראל.

## ראו גם

* קימת כבוד
* צפירת זיכרון

## קישורים חיצוניים

## הערות שוליים

קטגוריה:מנהגי אבלות והנצחה
קטגוריה:מחוות גופניות
קטגוריה:דקות
נלי שפר

**נלי (עמנואל) שפר** (6 בדצמבר 1952 – 11 בפברואר 2024) היה צלם ישראלי.

## ביוגרפיה
שפר נולד בתל אביב וסיים לימודי צילום טכני במכללת הדסה בירושלים, תואר שני בקולנוע וטלוויזיה באוניברסיטת תל אביב, ולימודי פוטותרפיה במוסררה בית הספר הרב תחומי לאמנות וחברה

בשנת 1979 פתח סטודיו לצילום בתל אביב.
ב-1982 החל לעסוק בצילומי מזון עבור ספרי בישול. בשנת 1984 חבר לשף ישראל אהרוני וצילם תמונות עבור ספרו הבישול הסיני. בשנת 1988 פרסם ביחד עם אהרוני את הספר בישול איטלקי הנחשב לפורץ דרך בשל התמונות שצולמו באתרים שונים באיטליה. בעקבות הצלחת הספר הוציאו השניים לאור ספרי בישול נוספים בתחומים שונים, בהם הבישול הצרפתי ושוקי אוכל בעולם, שגם בהם שולבו תמונות מארצות המקור.

במהלך השנים פורסמו תמונותיו בכ-70 ספרים, וכמו כן הוציא לאור ספרים אישיים, המשלבים טקסטים וצילומים בתחומים שונים.

שפר עסק גם בצילום מסחרי עבור חברות מזון, מפרסמים וקטלוגים והרצה בתחום צילום המזון. עבודותיו במהלך השנים זיכו אותו בשבחים והקנו לו מעמד של אחד מבכירי צלמי המזון בארץ.

במשך 24 שנה, צילם צילומי אוכל למדור האוכל של השף במוסף "7 ימים" של "ידיעות אחרונות", עד לפרישתו ב-2014.

### חיים אישיים
שפר היה אחיינו של הסופר פוצ'ו, ושימש השראה לדמותו של נלי, האח הצעיר, בספרו "איה הג'ינג'ית"; היה נשוי ולו שלושה ילדים.

שפר נפטר לאחר מאבק במחלה ב-11 בפברואר 2024, בגיל 71.

## קישורים חיצוניים

* 
* 
* 
* פרסומיו של שפר, במגזין מסע אחר
* רננה פרס, אנשי האוכל - נלי שפר
* 

## הערות שוליים

קטגוריה:צלמים ישראלים
קטגוריה:בוגרי המכללה האקדמית הדסה ירושלים
קטגוריה:בוגרי מוסררה
קטגוריה:תל אביב-יפו: אישים
קטגוריה:ישראלים שנולדו ב-1952
קטגוריה:ישראלים שנפטרו ב-2024
אבל רבתי

**אבל רבתי** היא אחת מן המסכתות הקטנות. לעיתים היא מכונה בלשון סגי נהור **מסכת שמחות**, מכיוון שהיא עוסקת בהלכות גוסס, התאבדות, הלוויית המת, דיני הספד וקבורה, ניחום אבלים ודיני אבלות. המסכת מחולקת לארבעה עשר פרקים.

על פי רוב היא נדפסת בסוף סדר נזיקין שבתלמוד. חכמי התלמוד ראו אותה כברייתא, ויש ממנה הרבה מובאות בתלמוד בעיקר במסכת מועד קטן העוסקת בין השאר בדיני אבלות, בלא הזכרת שמה. אולם יש בתלמוד ציטטות ממסכת זו **תנא באבל רבתי**, שאינן בנוסח שבידינו.

## נוסח ומהדורות המסכת
הנוסחה המקובלת הייתה משובשת במקומות רבים, והגר"א הגיה אותה רבות לפי דברי הראשונים שציטטו אותה, וכן כמנהגו לפי שיקול דעתו. 

בשנת תרצ"א ההדיר מיכאל היגר את המסכת לפי ארבעה כתבי יד, וקבע את הנוסח לפי המסתבר מביניהם. מהדורה מדעית אחרת של המסכת יצאה לאור על ידי דוב זלוטניק בשנת 1966. היגר בהקדמתו למסכת מראה שציטוטים רבים של הראשונים ממסכת זו אינם מצויים בנוסחאות שלפנינו.

## פירושים וחיבורים
כמה וכמה פירושים התחברו על המסכת ביניהם:  

* **בנין יהושע** לרבי יהושע פאלק 
* **נחלת יעקב** לרבי יעקב נוימבורג
* **שמחת יהודה** לרבי יהודה נג'אר

במהדורת עוז והדר נוסף גם "קובץ מפרשים" מאחרונים נוספים כמו היעב"ץ, לב חכמים, פעולת שכיר ועוד.

## מקבילות
קיימת גם מסכת "**אבל זוטרתי**" (=אבל קטן) שעיקרה דברי אגדה העוסקת בהלכות חולה שנוטה למות ובדברי מוסר והתעוררות וחזרה בתשובה לקראת הדין בעולם הבא, אשר ציטוטים ממנה נמצאים בספרות הגאונים ומכאן הידיעות עליה. גם היא מכונה בלשון סגי נהור **שמחות זוטרתי** ובמקורות אחרים **שמחות דרבי חייא**. היא נשתמרה בכתבי-יד ונדפסה, כמו **אבל רבתי**, במהדורות מדעיות. המהדורה הראשונה יצאה לאור בפרנקפורט תרמ"ט מכתב יד, ואחריה נדפסה מהדורה אחרת על ידי מיכאל היגר בניו יורק תרצ"א על פי כתבי יד נוספים.

## לקריאה נוספת
*מיכאל היגר (מהדיר), מסכת שמחות, ניו יורק תרצ"א.
*יעקב בן שלמה הצרפתי, **ספר אבל רבתי**, 1540 בתוך David Kaufmann, "Le `Grand-Deuil' de Jacob b. Salomon Sarfati d'Avignon," Revue des Études Juives 30 (1895

## קישורים חיצוניים
* 
* 
*
*אבל רבתי, במפעל המילון ההיסטורי של האקדמיה ללשון העברית, כולל ניתוח מילוני
* 

## הערות שוליים

קטגוריה:מסכתות קטנות
קטגוריה:פטירה ואבל ביהדות
פיינר

**פיינר** הוא שם משפחה ממקור גרמני.

קטגוריה:שמות משפחה אשכנזיים
סיראנו דה ברז'ראק (אישיות)

שמאל|ממוזער|180px
**סיראנו דה ברז'ראק** (בצרפתית: **Cyrano de Bergerac**; 6 במרץ 1619 – 28 ביולי 1655) היה סופר ומחזאי צרפתי.

## ביוגרפיה
נולד בשם הרקול סאביניין סיראנו דה ברז'ראק למשפחה פריזאית וותיקה. בימי ילדותו שהה באחוזה משפחתית בעמק שברז, דרומית מערבית לפריז, בחבל איל-דה-פראנס. למד בבית ספר בפריז. נודע כאיש חרב שהגן על כבודו באמצעות דו-קרב חרבות. שירת כחייל לוחם בשורות היחידה של אנשי גסקוניה שעמדה לרשותו של לואי השלושה עשר, מלך צרפת במלחמת שלושים השנים. בנוסף השתתף בכיבוש העיר אראס מידי הספרדים ב-1640. משנה זו לערך עד 1653 היה מאהבו של הכותב והמוזיקאי שארל קופו ד'אסוסי.
סיראנו היה תלמידו של הכומר הקתולי פייר גסנדי, שניסה לגשר בין תורת האטומים של אפיקורוס לבין הנצרות.

כתב את הטרגדיה "מותה של אגריפינה" שהועלתה על הבמה פעם אחת בלבד ב-1640. המחזה נודה על ידי הכנסייה הקתולית ולא הורשה עוד להציגה, אך יצא לאור ב-1654.

סיראנו נפצע כתוצאה מקורה שנפלה על ראשו, מה שגרם למותו ב-1655 בביתו של בן דודו בעיירה סאנווה, צפונית מערבית לפריז.

## יצירתו

סיראנו דה ברז'ראק, בן דורם של ניקולה בואלו ושל מולייר, נחל הצלחה כסופר וכמחזאי בפריז. מולייר אף שאל מערכות אחדות מהקומדיה של סיראנו "הנוקדן המרומה" (1654) כדי לכתוב מחזהו "תעלוליו של סקאפן" (1671). יצירתו המפורסמת ביותר של סיראנו היא "עולמות אחרים" - לקט סיפורים המתארים מסעות בחלל אל הירח ואל השמש. לקט זה שפורסם אחרי מותו, כולל שני חלקים: "סיפור קומי על אודות מדינות ואימפריות הירח" (1657) ו-"סיפור קומי על אודות מדינות ואימפריות השמש" (1662), ולכן לעיתים מסווג ככותב מדע בדיוני.

קטעים מספרים אלו תורגמו לעברית.

כ"עולמות אחרים", בתרגום מירון גורדון בפנטסיה 2000 מספר 44, יצא לאור באוגוסט 1984

"כנגד איש שמן", בתרגום אביבה ברק–הומי דחק כרך יא, יצא לאור ב-2019

## בתרבות

ב-1897 פרסם המשורר אדמון רוסטאן את המחזה "סיראנו דה ברז'ראק", המתרכז באהבתו של סיראנו לרוקסאן היפה, קתרין דה סיראנו, בת דודו. המחזה עובד לקולנוע ועלה כסרט מספר פעמים, בין השאר ב-1950 שם זיכתה את השחקן חוזה פרר בפרס אוסקר, ב-1990 בכיכובו של ז'ראר דפארדיה וב-2008 בכיכובו של קווין קליין. המחזה הוצג בישראל בתיאטרון הקאמרי בכיכובו של איתי טיראן.

פסל בדמותו של דה ברז'ראק מוצב בעיר ברז'ראק שבמחוז דורדון בחבל אקיטן בצרפת.

## קישורים חיצוניים

* 
* 
* 
* משה גרנות ,אילו רק היו במאה השבע-עשרה כירורגים פלסטיים: סקירה על סירנו דה ברז'רק -המחזה המפורסם של אדמון רוסטן,מגזין יקום תרבות ,ספטבמבר 2025 
* /אלי אשד, המסעות לחלל של סירנו דה ברז'ראק,בלוג המולטי יקום של אלי אשד ספטמבר 2025 

קטגוריה:אמנים שעל שמם כוכב לכת מינורי
קטגוריה:סופרים צרפתים
קטגוריה:מחזאים צרפתים
קטגוריה:סופרי מדע בדיוני צרפתים
קטגוריה:כותבי מכתבים
קטגוריה:ילידי 1619
קטגוריה:נפטרים ב-1655
פיליפ הרווחה

**פיליפ הרווחה** (בפלמית: **Philippe Herreweghe**; נולד ב-2 במאי 1947) הוא מנצח בלגי בולט בתחום הביצוע האותנטי. ממייסדיו של קולגיום ווקאלה חנט ומנהלו המוזיקלי.

## ביוגרפיה
הרווחה, יליד גנט, שילב בשנות לימודיו באוניברסיטת גנט לימודים במדע הרפואה ובפסיכיאטריה עם השכלה מוזיקלית בקונסרבטוריון של גנט, שם למד פסנתר אצל מרסל גאזל, המלווה של יהודי מנוחין. באותה תקופה גם החל לעסוק בניצוח וב-1970 ייסד יחד עם כמה סטודנטים עמיתים באוניברסיטת חנט את קולגיום ווקאלה חנט, במקביל הפסיק את לימודי הרפואה. ניקולאוס הרנונקור וגוסטב ליאונהארדט עמדו מיד על גישתו המוזיקלית, התרשמו ממנה והזמינו אותו ואת ה"קולגיום ווקאל גנט" להצטרף אליהם בהקלטותיהם למחזור המלא של קנטטות באך.

גישתו של הרווחה למוזיקת בארוק זכתה להכרה מצד רבים, ובשנת 1977 ייסד עוד הרכב בפריז, "לה שאפל רויאל", לביצוע מוזיקה מתור הזהב הצרפתי. מאז יזם את הקמתם של עוד כמה קבוצות והרכבים, שעמם עלה בידו ליצור רפרטואר, המקיף יצירות מתקופת הרנסאנס עד למוזיקה עכשווית: "האנסמבל הווקאלי האירופאי", שהתמחה בפוליפוניה של הרנסאנס, ו"תזמורת דה שאנס אליזה", שנוסדה בשנת 1991 כדי להשיב לחיים את רפרטואר התקופה הרומנטית והקדם-רומנטית בכלים מקוריים.

הרווחה ידוע בעיקר כמנצח של יוהאן סבסטיאן באך, המלחין הגרמני שכתב למעלה מאלף יצירות. חוקרי באך מן השורה הראשונה רואים בו כיום את האב המייסד של נוהג הביצוע האותנטי של יצירות בארוק, התנועה למען נגינה בכלים מקוריים ואחד הפורים ביותר באמני ההקלטה של חברת ההקלטות "הרמוניה מונדי", ששמו מתנוסס על יותר מששים אלבומים.

פיליפ הרווחה ניצח, בהופעות אורח, על מספר רב של תזמורות נודעות, בהן תזמורת הקונצרטחבאו מאמסטרדם, תזמורת סטאוונגר, הפילהרמונית של רוטרדם, תזמורת הרדיו ההולנדית, התזמורת הקאמרית מאהלר, הפילהרמונית של ברלין והפילהרמונית של וינה, והפילהרמונית הפלמית המלכותית. פיליפ הרווחה היה המנהל האמנותי של "פסטיבל הקדושים" ב-1982 ונבחר למוזיקאי האירופאי של שנת 1990. בשנים 1998 עד 2002 היה הרווחה המנצח הראשי של התזמורת הסימפונית של אנטוורפן, וכיום הוא נושא בתואר המנצח העליון (Hoofddirigent) של התזמורת.

## הקלטות
* מוצרט, רקוויאם, "קולגיום ווקאל" ו"לה שאפל רויאל", הרמוניה מונדי, 1997
* באך, מגניפיקט, "לה שאפל רויאל", הרמוניה מונדי, 1999
* באך, מתאוס פסיון, "קולגיום ווקאל", הרמוניה מונדי, 1999
* ראמו, Les Indes Galantes, "לה שאפל רויאל", מוזיק ד'אבור, 2000
* באך, יוהנס פסיון, "קולגיום ווקאל, הרמוניה מונדי, 2003
* בטהובן, הסימפוניה התשיעית, הרמוניה מונדי, 2003
* ברהמס, רקוויאם גרמני

## מראי מקום

*Philippe Herreweghe *Goldberg, The Early-Music Portal*. Accessed February 16, 2007. 
*Philippe Herreweghe *Biographies-Orchestre des Champs-Élysées*. Accessed February 16, 2007.
*Philippe Herreweghe. allmusic. Accessed February 16, 2007.
*Philippe Herreweghe (born in 1947), choral and orchestral conductor. .be - Belgium Federal Portal. Accessed February 16, 2007.
*Philippe Herreweghe *Royal Flemish Philharmonic*. Accessed November 17, 2007


## קישורים חיצוניים

## הערות שוליים

קטגוריה:מנצחים בלגים
קטגוריה:בוגרי אוניברסיטת גנט
קטגוריה:בלגים שנולדו ב-1947
החיטה צומחת שוב

[ממוזער|ימין|150px|[בול יום הזיכרון ה'תשע"ה שהוקדש לשיר זה]]

"**הַחִטָּה צוֹמַחַת שׁוּב**" הוא שיר אבל וזיכרון שנכתב בשנת 1974 על ידי דורית צמרת, חברת קיבוץ בית השיטה, בעקבות ההלם והאבל הכבד שאחזו בקיבוץ בית השיטה עם נפילתם של 11 מבניו במלחמת יום כיפור. שיר זה הוא אחד השירים המזוהים ביותר עם שירי יום הזיכרון לחללי מערכות ישראל.
השיר הולחן בשנת 1978 על ידי חבר קיבוץ שער הגולן, חיים ברקני, ומילותיו עובדו והותאמו אל הלחן.

[שמאל|ממוזער|250px|עמק חרוד מצולם מפסגת הר [הגלבוע - נוף המתואר בשיר]]
השיר מתאר את נוף עמק חרוד בו שוכן הקיבוץ, הכולל עצי חרוב, זית ואת מראה הגלבוע, ותמה כביכול על אדישותו של הנוף היפה ("ואל ערבו העמק נאסף / ביופי שעוד לא היה כמוהו"), אל השכול, האובדן וכאב חסרונם של הנעדרים ("אתם אינכם ולא תוכלו לשוב.../ אך החיטה צומחת שוב"). השיר מתאר את הנוף המקומי הנשקף מחלון ביתה של המחברת, כשבמקביל הוא גם כלל-ישראלי ונוגע בדימויי תנ"ך, וכן מאזכר דימויים אוניברסליים ("ועל הדשא ילד וכלבו / מואר החדר ויורדים לילות"). האזכורים מלווים בתחושות תימהון ובכאב שאין לו תקנה. במקביל, השיר מבטא תקווה לעתיד, ומתאר את המשכיות העולם עם כל הטוב שבו, חרף האובדן.

השיר נשלח להלחנה לנעמי שמר, אשר העבירה אותו לחיים ברקני וכתבה לו "השיר יפיפה, אבל קשה. מדובר בבנים שלא חזרו. אינני מסוגלת נפשית להתמודד עם השיר ואני מעבירה אותו אליך. יש בו חומר נפצי רגשי רב אבל אני תקווה שאתה עם רגישותך לנושא תוכל לנסות וגם להצליח.".

השיר התפרסם תחילה בעיבודו של אילן גלבוע ובביצוע להקת הגבעטרון. ב-1983 הקליטה אותו חוה אלברשטיין בעיבודו של מנחם ויזנברג לתקליטה "נמל בית". בין המבצעים הנוספים של השיר: רוחמה רז, אסף נגל, דודו זכאי, דפנה ארמוני, להקת צעירי תל אביב, אחינועם ניני, דוד דאור, שלומית אהרון, מירי מסיקה, איה כורם, דורית פרקש, קרן פלס ולהקת "האשקולית" של בית השיטה.

במלאת 100 שנים לדגניה א' ולתנועה הקיבוצית הופיע אלבום אוסף שכלל שירים של בני התנועה הקיבוצית, ונקרא בשם השיר. כמו כן, בול יום הזיכרון ה'תשע"ה (2015) הוקדש לשיר זה.

בשנת 2023 הוציא ירמי קפלן גרסת כיסוי לשיר במסגרת 50 שנה למלחמת יום הכיפורים.

בעקבות טבח שבעה באוקטובר, הקליטו בשנת 2023 חברי הגבעטרון גרסה חדשה לשיר לכבוד חברי הקיבוצים שבתיהם נחרבו במתקפה, ושנאלצו לעזוב את קיבוצם ולעבור למגורים זמניים עד לסיום המלחמה ושיקום הקיבוצים. בגרסה החדשה, שהגה אורי רביץ, הם החליפו מספר מילים לנוסח . בדצמבר אותה שנה שי המבר הוציאה ביצוע מחודש לשיר.

לאחר טבח שבעה באוקטובר, הוקם מיזם בהובלתו של ניצן סלע, קיבוצניק מקיבוץ בית השיטה - שמהותו שיקום גינות בקיבוץ כפר עזה. המיזם קיבל את השם "החיטה צומחת שוב". המיזם החל לפעול מ-18 בפברואר 2024, והתבסס על גרעין של קיבוצניקים מבית השיטה שהעתיקו זמנית את מגוריהם לקיבוץ כפר עזה, ועל מתנדבים מתחלפים שהגיעו מכל חלקי הארץ ומחו"ל. בינואר 2025 המיזם הועתק לקריית שמונה.

## קישורים חיצוניים

* דף השיר באתר קיבוץ בית השיטה
* דף השיר באתר "סיפורו של שיר" עם סיפורי הנופלים
* אתם אינכם ולא תוכלו לשוב, הזמן הירוק, 7 באוקטובר 2008 (תערוכת ציורים בהשראת השיר, לרגל 80 שנה לבית השיטה)
* זהר קיזלר, פרשנות לשיר, המדרשה באורנים
* 
* 
* 
* 
* 

## הערות שוליים

קטגוריה:שירי 1974
קטגוריה:שירי חוה אלברשטיין
קטגוריה:גבעטרון
קטגוריה:שירים בעברית
קטגוריה:שירים שהולחנו על ידי חיים ברקני
קטגוריה:שירי זיכרון חללי מערכות ישראל
קטגוריה:שירי מלחמת יום הכיפורים
קטגוריה:שירים על קיבוצים
קטגוריה:הקיבוץ בתרבות ובאמנות
קטגוריה:בית השיטה
קטגוריה:עמק חרוד
קטגוריה:שירי מלחמת חרבות ברזל
ג'ד מרקוריו

**ג'ד מרקוריו** (באנגלית: **Jed Mercurio**, ברמינגהאם, 1966) הוא יוצר של סדרות
טלוויזיה וסופר בריטי הכותב גם בשם העט **ג'ון מאקיור** (**John MacUre**). 

שירת כטייס בחיל האוויר המלכותי (הבריטי) ולמד רפואה באוניברסיטת ברמינגהאם. זכה בפרס האקדמיה הבריטית לטלוויזיה  (British Academy Television Awards) ובפרס האגודה המלכותית הבריטית לטלוויזיה (Royal Television Society). ספרו נסיקה תורגם לעברית ויצא לאור בישראל בראשית שנת 2009 בהוצאת ידיעות ספרים.

## סדרות טלוויזיה
* Cardiac Arrest, 1996–1994
* The Grimleys, 2001 – 1999
* Bodies, 2006–2004
*מאהבה של ליידי צ'טרלי (2015) - בימוי ותסריט / סרט טלוויזיה 
* שומר ראש, 2018
* בלאדלאנדס (אנ')  (2021–2023) - מפיק בפועל
* החקירה של ריי (2022–2024) - מפיק בפועל

## ספריו
* **Invasion Earth: The Last Echo**, Simon & Schuster Adult Publishing Group, 1999
* **Bodies**, Random House UK, 2005
* **Ascent**, Simon & Schuster Adult Publishing Group, 2007, נסיקה בתרגום לעברית
* 2009, **American Adulterer**, Simon & Schuster Adult Publishing Group

## קישורים חיצוניים

* ראיון באנגלית, דקה עם ג'ד מרקוריו
* ביקורת על ספריו, באנגלית באתר הגארדיאן
* 
* 

קטגוריה:סופרים בריטים
קטגוריה:תסריטאי טלוויזיה בריטים
קטגוריה:במאי טלוויזיה בריטים
קטגוריה:מפיקי טלוויזיה בריטים
קטגוריה:בריטים שנולדו ב-1966
שניאנג

**שֶׁנְיָאנְג** (; בסינית מסורתית: **瀋陽**; בפין-יין: **Shěnyáng**; מילולית: "הגדה הצפונית של (נהר) שן"; במנצ'ורית:  - **מוּקְדֶן**) היא תת-מחוז עירוני, עיר הבירה והעיר המאוכלסת ביותר במחוז ליאונינג שבצפון-מזרח הרפובליקה העממית של סין. על פי מפקד האוכלוסין משנת 2020, התגוררו בתת-המחוז העירוני כ-9.07 מיליון תושבים, מתוכם כ-7.9 מיליון בעשרת הרבעים. שניאנג מהווה מרכז חשוב של תעשייה כבדה וכן את צומת התחבורה והסחר העיקרי בצפון-מזרח המדינה.

העיר הוקמה על ידי מדינת יֶן בתקופת המדינות הלוחמות, בשנת 300 לפנה"ס לערך. בשנת 1625 העתיק המנהיג המנצ'ורי נוּרְהָאצִ'י את בירתו לשניאנג, ובשנת 1634 הוחלף שמה ל**מוּקְדֶן** במנצ'ורית, או שֶׁנְגגִ'ינְג (סינית: 盛京; פין-יין: Shèngjīng) בסינית, שמשמעו "הבירה המשגשגת". היא נשארה עיר הבירה של שושלת צ'ינג המנצ'ורית עד להכנעת שושלת מינג וכיבוש בייג'ינג ב-1644. עם זאת נותרה לה חשיבות מיוחדת בחצר הקיסרות, הארמונות שבה החזיקו ברבים מאוצרות הממלכה, וקברי הקיסרים הראשונים שבה המשיכו להוות מוקד עלייה לרגל עוד זמן רב. כיום מהווים קברים אלו חלק מאתר מורשת עולמית. ארמון מוקדן מהווה אף הוא, ביחד עם העיר האסורה בבייג'ינג, אתר מורשת עולמית נוסף.

לאחר הנחת פסי רכבת שחיברו את המזרח הרחוק הרוסי עם צפון-מזרח סין, הפכה העיר למוקד השפעה רוסי. בשנת 1905 התחולל בעיר קרב מוקדן, הקרב החשוב האחרון במלחמת רוסיה יפן. במקום הוקמה אנדרטה לזכר החיילים הרוסיים שעומדת נטושה ואינה מתוחזקת.

לאחר הניצחון היפני, הפכה העיר למוקד הפעילות הכלכלית של יפן בדרום מנצ'וריה. לאחר כיבוש מנצ'וריה והקמת מנצ'וקוו הפכו היפנים את העיר למרכז תעשייה כבדה.

בשנת 2014 החל בנייה של מרכז הסחר העולמי הפיננסי באוננג שן-יאנג, אך היא הוקפאה לאחר השלמת השלב הראשון.

## גאוגרפיה ואקלים
[שמאל|250px|ממוזער|[תצלום לוויין של שניאנג]]
תת-המחוז העירוני שניאנג משתרע על פני 12,870 קמ"ר במרכז מחוז ליאונינג וגובל במחוז האוטונומי מונגוליה הפנימית מצפון ובשבע נציבויות עירוניות -  ופֿוּשׁוּן ממזרח, בֶּנְשִׂי מדרום-מזרח,  מדרום, אָנְשָׁאן מדרום-מערב,  ממערב ו מצפון-מערב. העיר שוכנת מצפון לנהר חוּן, יובל חשוב של , כ-630 ק"מ צפון-מזרחית לבייג'ינג בירת סין. אקלימה של העיר הוא יבשתי לח עם השפעה מונסונית. הקיץ חם ולח, עם טמפרטורת מקסימום של C° 36.1, בהשפעת מונסונים, והחורף קר ויבש, עם טמפרטורת מינימום של C° 28.5−, בהשפעת אנטי ציקלון סיבירי. כמות המשקעים השנתית הממוצעת היא 705.5 מ"מ.

## חלוקה מנהלית
תת-המחוז העירוני שניאנג מחולק לעשרה רבעים, שתי נפות ונפה עירונית אחת:

## גלריית תמונות

Shenyang-dadongmen.jpg|השער המזרחי של העיר העתיקה של שניאנג
Shenyang-riviere.jpg|הנהר בשניאנג
Shenyang-rue.jpg|רחוב בשניאנג
Shenyang-zhongjie.jpg|רחוב השוק  בשניאנג
Shenyang-zhouenlai-xiaoxue.jpg|בית הספר היסודי ג'ואו אנלאי בשניאנג
Shenyang-zoo.jpg|הכניסה לגן החיות הישן בשניאנג


## ערים תאומות
* 
* 
* 
* 
* 
*
* 
* 
* 
* 
* 
* 
* 
* 

## קישורים חיצוניים

* 
* 

## הערות שוליים

*
קטגוריה:ערי מיליונים
קטגוריה:ליאונינג: ערים
קטגוריה:מחוזות הרפובליקה העממית של סין: ערי בירה
קטגוריה:הרפובליקה העממית של סין: ערים תת-מחוזיות
מיית'לון

**מֵייתַ'ל֫וּן** (בערבית: **ميثلون**; תעתיק מדויק: **מתילון**) הוא כפר פלסטיני בשומרון, הממוקם 28 ק"מ דרומית מג'נין. היישוב מונה, נכון לשנת 2006, כ-7,006 תושבים מוסלמים.

## גאוגרפיה
הכפר מיית'לון שוכן בצפון השומרון, ומשתייך לנפת ג'נין של הרשות הפלסטינית. היישובים הסמוכים הם סנור, סיריס וג'ודידה מדרום, עקאבה ממזרח, סיר וא-זבאבדה מצפון מזרח, ומיסיליה מצפון.

הכפר ממקום על הקצה המערבי של עמק סנור, שהופך בשלהי החורף לאגם עונתי. זהו היישוב הגדול ביותר מבין שבעת היישובים השוכנים לצידי העמק, והוא מחזיק בחלק הארי של אדמותיו הפוריות. הגובה הממוצע של הכפר הוא 385 מטר מעל פני הים. הגרעין העתיק של הכפר בן 18 דונמים, והיישוב מחזיק סה"כ ב-12,495 דונמים. 

### ח'רבת חייבר

צפון-מזרחית מהכפר נמצא ח'רבת ח'ייבר, אתר ארכאולוגי השוכן על גבי גבעה בגובה 423 מטרים מעל פני הים. במקום נמצאו שרידי תל מבוצר, יסודות בניינים, קבר ומאגרי מים חצובים בסלע.

## הערות שוליים

קטגוריה:השומרון: יישובים
קטגוריה:נפת ג'נין
קטגוריה:הרשות הפלסטינית: יישובים
סילת אל-חארית'יה

**סילת אל-חארית'יה** (בערבית: **السيلة الحارثية**, בתעתיק מדויק: **אלסילה אלחארת'יה**, בהגייה מדוברת: **אֶ-סִּ֫ילֶה אֶל-חַארֶתִ֫'יֶּה**, ובקיצור: **אֶ-סִּ֫ילֶה**) הוא כפר פלסטיני בצפון השומרון, בגובה ממוצע של 150 מ' מעל פני הים, הממוקם כ-10 ק"מ מצפון־מערב לג'נין. היישוב מונה, נכון לשנת 2017, כ־11,450 תושבים מוסלמים.

## מקור השם
המילה הראשונה של השם היא מהשורש הערבי **סיל** (سيل) שהוראתו זרם חזק, או מי שיטפון, והמילה השנייה היא על שם השבט שהיה באזור זה בימי קדם, **חארת'ה** (حارثة).

## היסטוריה
הכפר הוקם על שתי חורבות קדומות: ח'רבת זאיד וח'רבת אל-קוסור. באזור ח'רבת זאיד יש שרידי עתיקות ובין היתר: בורות מים חצובים בסלע, חלקי עמודים, חרסים ופסיפסים.

### התקופה העות'מאנית
אדם זרטל מצא כי הכפר לא הוזכר במפקד העות'מאני שנערך בשנת 1596. להערכתו הסיבה היא שהכפר "נספר" יחד עם כפר תיעניכ הסמוך.

### התקופה הבריטית
על פי מפקד ב-1922 חיו בכפר 1,041 איש, ב-1931 היו 1,259 ובשנת 1945 חיו בכפר 1,860 איש.

תושב הכפר יוסף סעיד אבו דורה (ממשפחת ג'רדאת) השתתף באירועי המרד הערבי 1936–1939. בין היתר לחם נגד הבריטים בקרב על אום א-זינאת וכן היה בין תוקפי כלא עתלית (קרב שבו שוחררו אסירים ערבים). נידון למוות בירושלים והוצא להורג ב-30 בספטמבר 1939.

## קרקעות, חקלאות ומים
שטח הכפר הוא 8,931 דונם, שמתוכם 5,188 דונם הם אדמות פרטיות והיתר בבעלות משותפת של הכפר.

## פעילות חבלנית עוינת
בכפר נולדו יוסוף אבו דורה (1900), ממנהיגיו הבולטים של פרעות תרצ"ו, וגם עבדאללה עזאם (1941), מייסד אל-קאעדה, שלאחר מלחמת ששת הימים היגר עם משפחתו לירדן.

## קישורים חיצוניים

## הערות שוליים

קטגוריה:רכס אמיר: יישובים
קטגוריה:נפת ג'נין
קטגוריה:הרשות הפלסטינית: יישובים
עאנין

**עאנין** (בערבית: **عانين**) הוא כפר פלסטיני בקצה הצפון־מערבי של השומרון, ממזרח (מעבר לקו הירוק) לאום אל-פחם, בגובה של כ 490 מ' מעל פני הים.

הכפר שייך למועצה המקומית יעבד שבמחוז ג'נין, של הרשות הפלסטינית.

היישוב מונה, נכון לשנת 2007  2006, כ־3,822 תושבים מוסלמים. 

## מקור השם
על פי וילנאי, יש סברה ששם המקום משמר את השם **בית עניא** שמוזכר אצל אבסביוס במאה הרביעית: "וכפר בית עניא רחוקה מקיסריה 15 מילין לצד מזרח, יושבת בהר. אומרים שיש שם מרחצאות מרפא".

יש המזהים את הכפר עם היישוב הקדום **עננין**, הנזכר בכתובת רחוב התלמודית כאחת העיירות היהודיות בתחום סבסטיה לעניין מצוות התלויות בארץ. 

תושבי המקום סבורים שהשם מגיע מהמלה הסוּרית **עָאנִים** (عانيم) שמשמעותה מעיינות מים.

## קרקעות, מים וחקלאות
סך כל האדמות בכפר מגיע לכדי 15,049 דונם, מהם 9,431 בבעלות פרטית ועוד 5,618 דונם ב "מושע". לכפר עאנין היו קרקעות ממערב לכפר שהופרדו בעקבות הסכם שביתת הנשק ב-1949.

הגידול העיקרי הוא עצי זית ויש בכפר שני בתי בד מודרניים. 

בכפר ובסביבתו יש 8 מעיינות מים: עין אל-זייתונה, עין אל-חרובה, עין פאדי, עין אום אל-דויוק, עין קמר, עין צוריק, עין אל-נבע ועין אל-סופרה. 

## תעסוקה
בעבר עבדו תושבים רבים בישראל ובעיקר בעיר אום אל-פחם הסמוכה. ב 2003 נבנתה גדר ההפרדה והדבר השפיע לרעה על כלכלת הכפר.  

לצורך בניית הגדר הופקו אדמות (אין נתונים)   חלק מהאדמות נשארו מחוץ לגדר והגישה אליהן מצריכה היתר ותיאום מיוחד עם צה"ל.

## דת
בכפר שני מסגדים וכן מקאם שיח רדון (מבטאים רדואן). התושבים אינם יודעים מיהו האיש ומה מקור השם. המקאם הוא מבנה מרובע שעל גגו כיפה עגולה והוא בנוי מעל מערה עם פתח מסותת. 

## אישים בולטים
הסופר איברהים זעארור (**إبراهيم زعرور**), יליד 1939, נולד בכפר וכיום חי בעמאן . 

פרופסור איברהים מחמוד חליל (إبراهيم محمود إبراهيم خليل ) יליד 1948, מרצה באוניברסיטת עמאן. סופר, משורר ומבקר ספרותי. חבר ועד אגודת הסופרים הירדנית.

## קישורים חיצוניים

## הערות שוליים

קטגוריה:השומרון: יישובים
קטגוריה:נפת ג'נין
קטגוריה:הרשות הפלסטינית: יישובים
קטגוריה:יישובים יהודיים בארץ ישראל בתקופת המשנה והתלמוד
קטגוריה:רכס אמיר: יישובים
סיוון (זמרת)

**סיוון בהנם** (נולדה ב-24 במאי 1981), המוכרת בשמה הפרטי, **סיוון**, היא זמרת ומוזיקאית ישראלית.

## ביוגרפיה
סיוון נולדה, גדלה והתחנכה בתוכנית למד בתל אביב למשפחה מסורתית יוצאת איראן. לאחר שירותה הצבאי בצה"ל, בתחילת שנות האלפיים החלה סיוון את הקריירה המוזיקלית שלה כשהוציאה, בעקבות היכרות עם סאבלימינל, יחד עם משפחת תאקט, מספר להיטים ובהם, "תקווה", "לא תצליחו לעצור אותי", "המקום המושלם" ו"האור והצל". את פריצתה לתודעה השיגה בזכות החידוש שהוציאה יחד עם משפחת תאקט לשיר, "פרחים בקנה".

בשנת 2003 לקחה חלק בדיבוב העברי לסרט "אחי הדב" של אולפני וולט דיסני. סיוון שרה את שיר הפתיחה "נשמות גדולות" שנכתב והולחן בידי פיל קולינס. שפרירה זכאי ביימה את הדיבוב והפיקה אותו, ועל הניהול המוזיקלי היה אמון רוני וייס.

בשנת 2005 הוציאה סיוון שני סינגלים, "אין גבולות", שהגיע למקום ראשון במצעד של גלגלצ, ו"תסתכל עלי עכשיו", שהגיע לראשי המצעדים.

למרות הצלחת השירים, הדבר לא דחף את סיוון להוציא אלבום באותה התקופה, והיא המשיכה להופיע עם סאבלימינל וחבריו בישראל ומחוצה לה, ובתוך כך עבדה על האלבום הראשון שלה. בנוסף לעבודה על אלבום הבכורה הנחתה סיוון את תוכנית הרדיו "דבש", ששודרה ב-91FM, ובה אירחה אמנים שהציגו סינגלים מאלבומים חדשים שלהם.

באותה השנה החלה סיוון להוציא את הסינגלים החדשים מהאלבום החדש, "שוברת שתיקה", שיצא בגרסת קליפ, ו"בינינו". בשנת 2009 השיקה את האלבום, שנשא את השם "דף חדש". האלבום נמכר מסחרית החל משנת 2008.

בפברואר 2011 פורסם רשמית כי סיוון עזבה את משפחת תאקט, שם הייתה חתומה כעשור עוד מימי נערותה. העזיבה נבעה מחילוקי דעות

לאחר העזיבה, התמודדה בתחרות הקדם-אירוויזיון עם השיר "קח אותי", שנכתב עם המוזיקאי חן מצגר-אדר. בתחילת שנת 2013 השתתפה בתוכנית הריאליטי "The Voice", התקבלה לנבחרת של שרית חדד ונפלה בשלב הדו-קרב.

בשנים הבאות המשיכה בקריירה מוזיקלית והופיעה באירועים פרטיים בקהילות יהודיות בחו"ל ובפרסומות.

ב-2023 הצטרפה למופע האיחוד של סאבלימינל והצל ומשפחת תאקט בהיכל מנורה. לאחר הצלחת מופעי האיחוד השיקה סינגל חדש - "ויסקי ודמעות".

סיוון נשואה עם ילדה אחת.

## דיסקוגרפיה
### יחד עם משפחת תאקט
* האור והצל – 2002
* אולסטארז – 2004
* אני תל אביבי – 2009
* פזצטא – 2009
* Jew-Niversal – 2011

### אלבומי סולו
* דף חדש - (2008)

### סינגלים

## קישורים חיצוניים

* 
* 

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:זמרות פופ ישראליות
קטגוריה:זמרי פופ ישראלים
קטגוריה:זמרות רוק ישראליות
קטגוריה:זמרי רוק ישראלים
קטגוריה:אמנים ישראלים הידועים בשם במה
קטגוריה:מתמודדות The Voice ישראל
קטגוריה:מתמודדות קדם-האירוויזיון
קטגוריה:אמני תאקט
קטגוריה:ישראליות שנולדו ב-1981
קטגוריה:ישראלים שנולדו ב-1981
כפר דאן

**כַּ֫פַר דָאן** (בערבית: **كفر دان**) הוא כפר פלסטיני בצפון השומרון שנמצא כ-3 ק"מ צפונית-מערבית לג'נין.

היישוב מונה, נכון לשנת 2006, כ-5,115 תושבים מוסלמים.

## שם הכפר
מקור השם אינו ידוע. זאב וילנאי מביא גרסה נוספת לשם הכפר: כפר אדאן.

## היסטוריה
גרעין הכפר שוכן על אתר שהיה מיושב בתקופה הרומית ומאז תקופת הערבית הקדומה ואילך.

פרופסור יואל אליצור מזכיר את האמור בתלמוד הירושלמי על "רבי יוסי דכפר דן" (מכפר דן). שדרש בהלכות בית שאן, שאינה רחוקה מהכפר הנוכחי.

צבי מסיני כותב שיש בכפר יקב קטן השייך לחמולת "אבו פָארוּק", לדבריו שם משפחה שעשוי להצביע על מקור שומרוני.

## אוכלוסין

## אדמות, חקלאות ומים
שטח הכפר הוא 7,328 דונם, 7,292 דונם אדמות פרטיות ו־28 דונם מושע.

רוב האדמות החקלאיות נמצאות במישור שמצפון מזרח לכפר, עד גדר ההפרדה. בעבר גידלו סוגים שונים של גידולי שדה וכיום יש גם חממות רבות.

את המים מפיקים התושבים מספר מעיינות בוואדי חסן (לאורך הכביש מבורקין לאל-יאמון הסמוכים) וכן מעשרות בארות שנחפרו באדמות החקלאיות שבמישור.

## הערות שוליים

קטגוריה:רכס אמיר: יישובים
קטגוריה:נפת ג'נין
קטגוריה:הרשות הפלסטינית: יישובים
כפר ראעי

**כפר ראעי** (בערבית: **كفر راعي**) הוא כפר פלסטיני בצפון השומרון, הממוקם 18 ק"מ דרום-מערבית לג'נין. היישוב מונה, נכון לשנת 2006, כ-7,819 תושבים מוסלמים.

## קישורים חיצוניים

## הערות שוליים

קטגוריה:השומרון: יישובים
קטגוריה:נפת ג'נין
קטגוריה:הרשות הפלסטינית: יישובים